דניאל פארקה

דניאל פארקה (בגרמנית: Daniel Farke; נולד ב-30 באוקטובר 1976) הוא מאמן כדורגל גרמני ושחקן עבר, המשמש כיום כמנג'ר לידס יונייטד מהצ'מפיונשיפ. פארקה בילה את רוב קריירת המשחק שלו עם SV Lippstadt, שם גם החל את קריירת האימון שלו. לאחר תקופה בבורוסיה דורטמונד II, הוא אימן את נוריץ' סיטי במשך ארבע שנים, וזכה עמה פעמיים באליפות ליגת המשנה באנגליה. בינואר 2022 פארקה מונה למאמן ראשי של מועדון הפרמייר-ליג הרוסי קרסנודאר, אך התפטר כעבור חודשיים מבלי לנהל משחק עקב הפלישה הרוסית לאוקראינה. פארקה החל את הקריירה שלו עם מועדון עיר הולדתו SV Steinhausen. הוא בילה את רוב קריירת המשחק שלו עם SV Lippstadt בה שיחק בשלושה פרקי זמן. פארקה אמר שהוא "ידע להבקיע" אבל היה כנראה "החלוץ האיטי ביותר בכל מערב אירופה". הוא שיחק את כל הקריירה שלו ברמות הנמוכות של הכדורגל הגרמני. פארקה החל את הקריירה הניהולית שלו עם SV Lippstadt. הוא היה בתפקיד במשך שש שנים והעלה את המועדון מהליגה השישית של הכדורגל הגרמני לרביעית, כאשר התקופה בה שימש מאמן נחשבת עבור חלק כמוצלחת ביותר עבור מועדון הכדורגל של ליפשטאדט. הוא התפטר לאחר שש שנים, כשהוא מתכנן לקחת שנת שבתון, לפני שקיבל הזדמנות לשמש כמאמנה של בורוסיה דורטמונד השנייה, קבוצת המילואים של המועדון הגרמני בורוסיה דורטמונד. הוא אימן את הקבוצה במשך שתי עונות לפני שגויס על ידי נוריץ' סיטי, לאחר שלא הצליח להסכים על חוזה חדש בדורטמונד. הוא סיים את תפקידו במועדון עם 29 ניצחונות, 21 תוצאות תיקו ושישה הפסדים. ב-25 במאי 2017, פארקה מונה למאמנה של נוריץ' סיטי בחוזה לשנתיים. משחק הליגה הראשון שלו בנוריץ' הסתיים בתיקו 1–1 לאחר שער שוויון מאוחר של נלסון אוליביירה בקרייבן קוטג' מול פולהאם. משחקו הראשון בקארו רוד ראה את נוריץ' מנצחת את סווינדון טאון 3–2 בגביע הליגה. בעונה שלאחר מכן עלתה נוריץ' לפרמייר ליג כאלופת ליגת המשנה. פארקה זכה בתואר מאמן החודש של חודש נובמבר, ובמארס 2019 חתם על הארכת חוזה לשלוש שנים, שקשר אותו למועדון עד יוני 2022. הקבוצה הבטיחה את עלייתה לפרמייר ליג במשחק הלפני אחרון שלה בעונת 2018-19, לפני שהבטיחה את אליפות הליגה לאחר המשחק האחרון של העונה. נוריץ' ירדה חזרה אל הליגה השנייה לאחר עונה אחת בפרמייר ליג, לאחר הפסד ביתי 4-0 לווסטהאם יונייטד ב-12 ביולי 2020. בעונת 2020-21 זכתה נוריץ' שוב באליפות הצ'מפיונשיפ והבטיחה חזרה מיידית לפרמייר ליג עם שיא מועדון של 97 נקודות. פארקה נבחר למאמן העונה של הצ'מפיונשיפ. ב-21 ביולי 2021, פארקה חתם על חוזה חדש לארבע שנים במועדון. בספטמבר 2021 ספג פארקה את הפסדו ה-15 ברציפות בפרמייר ליג כמאמן נוריץ', שיא של מועדון או מנג'ר בהיסטוריה של הליגה הבכירה באנגליה. ב-6 בנובמבר, נוריץ' רשמה ניצחון ליגה ראשון בעונה זו עם ניצחון חוץ 2-1 על ברנטפורד. עם זאת, באותו יום פארקה הודח לאחר המשחק והוחלף לאחר מכן על ידי מאמן אסטון וילה לשעבר, דין סמית' ב-15 בנובמבר 2021. הוא סיים את תפקידו בנוריץ' עם 87 ניצחונות, 49 תוצאות תיקו ו-72 הפסדים. ב-13 בינואר 2022, קרסנודאר הודיעה כי פארקה מונה למנג'ר החדש של המועדון עם חוזה עד ה-30 ביוני 2024. הוא עזב את המועדון ב-2 במרץ יחד עם שאר צוות האימון שלו, עקב הפלישה הרוסית לאוקראינה. בשל חופשת החורף והשימוש הצבאי של נמל התעופה הבין-לאומי של קרסנודאר, פארקה לא ניהל אף משחק של המועדון. ב-4 ביוני 2022, מונה פארקה למאמנה הראשי של בורוסיה מנשנגלדבאך בחוזה לשלוש שנים. המשחק הראשון שלו במועדון היה ניצחון 9–1 מול הקבוצה החובבנית SV Oberachern בסיבוב הראשון של הגביע הגרמני. שישה ימים לאחר מכן הוא ניצח בבית 3–1 את הופנהיים במשחק הבונדסליגה הראשון בקריירה שלו. פארקה פוטר לאחר עונה אחת בקבוצה, ב-2 ביוני 2023. הוא סיים את תפקידו במועדון עם 12 ניצחונות, 10 תוצאות תיקו ו-14 הפסדים. ב-4 ביולי 2023, מונה פארקה למנג'ר לידס יונייטד מהצ'מפיונשיפ בחוזה לארבע שנים. לאחר שצבר 90 נקודות בעונתו הראשונה כמנג'ר, לידס פספסה עלייה אוטומטית לפרמייר ליג, לפני שהפסידה בגמר הפלייאוף לסאות'המפטון. מדיה וקבצים בנושא דניאל פארקה בוויקישיתוף דניאל פארקה, ביישום טלגרם דניאל פארקה, באתר Transfermarkt דניאל פארקה, באתר Fussballdaten.de (בגרמנית) דניאל פארקה, באתר WorldFootball.net דניאל פארקה, באתר FootballDatabase.eu פרופיל המאמן, באתר Transfermarkt